pythainlp/thai_wikipedia_clean_20230101 huggingface dataset:
เชื่อกันว่าสาเหตุของการลุกฮือครั้งนี้เกิดขึ้นจากการการที่เจ้าหน้าที่รัฐเข้ามาควบคุมการสร้างโรงงานน้ำตาลที่กำปงก็อล ตำบลบานัน ใน พ.ศ. 2509 ซึ่งมีการเวนคืนที่ดินอย่างไม่เป็นธรรม กองทหารของรัฐเข้ามาเกี่ยวข้องในการจัดเก็บภาษีและข้าวจากชาวนาในท้องที่ เหตุการณ์ต่อต้านนี้ได้เกิดเป็นลำดับมานานแล้วในจังหวัดพระตะบอง หลังจากที่กัมพูชาได้รับเอกราชใน พ.ศ. 2497 สมเด็จพระนโรดม สีหนุได้มองว่าพระตะบองเป็นพื้นที่ที่เหมาะสมในการเพาะปลูกของประเทศ มีผู้อพยพเข้ามาตั้งถิ่นฐานใหม่และมีการจ้างงาน บังคับให้ชาวนาต้องขายข้าวให้กับทางรัฐบาล และเกิดความตึงเครียดขึ้นเรื่อยๆ เหตุการณ์การต่อต้านที่เกิดขึ้นในต้นปี พ.ศ. 2510 พระนโรดม สีหนุได้ประณาม ฮู ยวน ฮู นิม และเขียว สัมพันว่าเป็นผู้อยู่เบื้องหลัง การประท้วงได้ลุกลามไปยังจังหวัดกำปงสปือและจังหวัดกำปอต พระนโรดม สีหนุได้เสด็จต่างประเทศจนถึงเดือนมีนาคม แต่ได้ให้กองกำลังรักษาความปลอดภัยเข้าควบคุมความรุนแรง
นักประวัติศาสตร์บางคนเช่น เบน เคียร์แนน ได้ระบุว่าพรรคคอมมิวนิสต์กัมพูชาอยู่เบื้องหลังในการวางแผนจัดให้มีการลุกฮือขึ้นในประเทศ เพราะเหตุการณ์ได้แพร่หลายไปรวดเร็วในจังหวัดที่ห่างกัน เหตุการณ์นี้จึงเป็นความพยายามของฝ่ายซ้ายที่จะโค่นล้มระบอบสังคม แม้ว่าเอกสารที่เป็นทางการของเขมรแดงที่เผยแพร่โดยพล พต ปฏิเสธความเกี่ยวข้องนี้ โดยกล่าวว่าการก่อกบฏของพวกเขาเริ่มเมื่อ พ.ศ. 2511 และเหตุการณ์ที่สัมลวตเป็นเพียงเหตุการณ์ที่เกิดก่อนเวลา
กบฏ.
ความรุนแรงได้เริ่มขึ้นในเดือนเมษายนที่จังหวัดพระตะบอง โดยในวันที่ 2 เมษายน ทหาร 2 คนที่ออกไปเก็บข้าวถูกฆ่าที่สัมลวต กลุ่มผู้ประท้วงได้บุกเข้าไปเผาหน่วยงานเกษตรตัวอย่างที่ก่อตั้งโดยขบวนการยุวชนของระบอบสังคม และโจมตีหน่วยงานของรัฐในตอนเย็น กองกำลังรักษาความปลอดภัยของนายกรัฐมนตรี นำโดยลน นลได้ตอบสนองต่อความรุนแรงที่เกิดขึ้น กองกำลังทหารและตำรวจถูกส่งเข้าไปยังบริเวณที่เกิดเหตุ ทหารบกและทหารอากาศได้เข้าล้อมหมู่บ้านและสังหารผู้อยู่อาศัยจำนวนมากและจับตัวผู้ต้องสงสัยส่งไปยังพนมเปญมีรายงานว่าระหว่างเหตุการณ์นี้มีรถบรรทุกที่เต็มไปด้วยศีรษะมนุษย์วิ่งออกจากพระตะบองไปพนมเปญ ทางตะวันออกของประเทศ โส พิมซึ่งเป็นทหารของพรรคคอมมิวนิสต์ได้เข้าไปในเมืองกันด็อลจรุม ฆ่าอดีตกำนันและคนที่ต้องสงสัยว่าเป็นเจ้าหน้าที่รัฐไปสองคน สมาชิกพรรคคอมมิวนิสต์ที่สำคัญบางคน เช่น เอียง ธิริท มีภูมิลำเนาที่สัมลวต ในหลายพื้นที่ในช่วงเวลานั้น ผู้ที่ต้องสงสัยว่าเป็นคอมมิวนิสต์ถูกจับ ยิงทิ้ง หรือหนีไปเข้าร่วมขบวนการใต้ดิน
ในวันที่ 24 เมษายน พระนโรดม สีหนุสั่งจับเขียว สัมพัน ฮู นิม ฮู ยวน ฮู ยวน และเขียว สัมพันนั้นหนีเข้าป่าไปเข้าร่วมกับพรรคคอมมิวนิสต์ ฮู นิมยังคงปรากฏตัวในที่สาธารณะ แต่เมื่อได้รับคำเตือนจากพระนโรดม สีหนุอีกครั้ง เขาก็หนีไปในช่วงปลายปี ทั้งสามคนนี้ ต่อมามีข่าวว่าถูกหน่วยตำรวจลับสังหาร และถูกเรียกว่าแพะทั้งสาม ต่อมา พวกเขาปรากฏตัวในรัฐบาลพลัดถิ่นในอีกสามปีต่อมา
ในช่วงปลายเดือนเมษายน ฝ่ายรัฐบาลเริ่มผ่อนคลายความเข้มงวดลง ในวันที่ 18 มิถุนายน มีผู้คนมากกว่า 4000 คน อพยพออกจากพระตะบอง และพระนโรดม สีหนุได้ประกาศว่าเหตุการณ์สงบแล้ว และด้วยคำแนะนำของฝ่ายขวาในพรรคสังคม พระนโรดม สีหนุสั่งจับพ่อค้าจีนที่เป็นตัวกลางในการขายข้าวให้เวียดมิญ และรัฐบาลขึ้นภาษีอีก แม้ว่าเหตุการณ์จะสงบลงแล้ว แต่มีหลักฐานว่าทหารและตำรวจยังคงจับกุมชาวบ้านที่เกี่ยวข้องกับกบฏ เผาบ้านเรือน ฆ่าหรือขับไล่ผู้อยู่อาศัยออกไปหลังวันที่ 18 มิถุนายน การลุกฮือขึนต่อต้านรัฐบาลยังคงเกิดขึ้นอย่างต่อเนื่องในช่วงสามปีต่อมา รวมทั้งชาวเขมรบนทางภาคตะวันออกเฉียงเหนือก็เริ่มต่อต้านรัฐบาล
การลุกฮือที่สัมลวต พ.ศ. 2510
พระนางคำอุ่น
พระอัครมเหสีคำอุ่น ( "พระอัคมะเหสีคำอุ่น", ) (15 กรกฎาคม พ.ศ. 2428 - 5 มิถุนายน พ.ศ. 2458) เสด็จพระราชสมภพเมื่อ 15 กรกฎาคม พ.ศ. 2428 พระองค์ทรงราชาภิเษกสมรสกับสมเด็จพระเจ้าศรีสว่างวงศ์ ทรงเป็นสมเด็จพระบรมราชชนนี ในสมเด็จพระเจ้าศรีสว่างวัฒนา พระองค์เสด็จสวรรคต ณ พระราชวังหลวงพระบาง สิริพระชนมายุ 30 พรรษา
อลาหาบาด
อลาหาบาด (Allahabad; ; ) หรือชื่อทางการ ประยาคราช (Prayagraj; ) เป็นเมืองใหญ่เมืองหนึ่งในรัฐอุตตรประเทศ และมีความสำคัญทางศาสนาฮินดูเพราะเป็นจุดที่แม่น้ำศักดิ์สิทธิ์ทั้งสามสายคือ แม่น้ำคงคา แม่น้ำยมุนา และแม่น้ำสรัสวดีมาบรรจบกันซึ่งเรียกว่าจุฬาตรีคูณ
แต่เดิมเมืองนี้ชื่อเมืองประยาค พบศิลาจารึกสมัยพระเจ้าอโศกมหาราชเกี่ยวกับคำสอนทางพุทธศาสนา ในสมัยพระเจ้าสมุทรคุปต์ได้บันทึกเพิ่มเติมในด้านที่ว่างอยู่เกี่ยวกับการขยายอำนาจของพระองค์ ต่อมาใน พ.ศ. 2127 พระเจ้าอักบาร์มหาราชแห่งราชวงศ์โมกุลเปลี่ยนชื่อเมืองนี้เป็นอลาหาบาด แปลว่าเมืองแห่งอัลลอฮ์ เมืองนี้ยังเป็นศูนย์กลางทางการค้าที่สำคัญของอินเดียด้วย โดยเฉพาะหลังจากเหตุการณ์กบฏซีปอย พ.ศ. 2400 – 2401 และได้เลื่อนขึ้นเป็นเมืองหลวงของยูไนเต็ดโพรวินซ์หรือรัฐอุตรประเทศในปัจจุบัน
ต่อมา ใน พ.ศ. 2430 ได้จัดตั้งมหาวิทยาลัยอลาหาบาด ทำให้เมืองนี้มีความสำคัญทางการศึกษา ความสำคัญทางการเมืองและการค้าลดลงเมื่อย้ายเมืองหลวงของแคว้นจากอลาหาบาดไปยังเมืองลักเนา คงเหลือแต่ความสำคัญทางด้านการศึกษาและศาสนา โดยเฉพาะในเทศกาลมาฆเมลา จะมีผู้มาแสวงบุญที่จุฬาตรีคูณจำนวนมาก
การลงประชามติเกี่ยวกับรัฐธรรมนูญในกัมพูชา พ.ศ. 2515
การลงประชามติเกี่ยวกับรัฐธรรมนูญในกัมพูชา พ.ศ. 2515 เป็นการลงมติเพื่อยอมรับรัฐธรรมนูญในสมัยสาธารณรัฐเขมร มีขึ้นเมื่อ 30 เมษายน พ.ศ. 2515 ซึ่งผลการออกเสียงปรากฏว่าลงมติยอมรับ 97.5%
พรทิพย์ จันทร์รัตนปรีดา
คาลส์รูเออ
คาลส์รูเออ  เป็นเมืองในรัฐบาเดิน-เวือร์ทเทิมแบร์ค ตั้งอยู่ทางทิศตะวันตกเฉียงใต้ของประเทศเยอรมนี ใกล้ชายแดนประเทศฝรั่งเศส เมืองตั้งอยู่ริมฝั่งแม่น้ำไรน์ เมืองตั้งขึ้นเมื่อ ค.ศ. 1715 โดยคาร์ลที่ 3 วิลเฮ็ล์ม มาร์เกรฟแห่งบาเดิน-ดัวร์ลัค เป็นศูนย์วิจัยทางด้านนิวเคลียร์นับแต่ ค.ศ. 1956 เป็นต้นมา
ใน ค.ศ. 2019 ทางยูเนสโกประกาศนำคาลส์รูเออเข้าไปในฐานะ "นครศิลปะสื่อ" ของเครือข่าย "นครสร้างสรรค์"
การลงประชามติเกี่ยวกับนโยบายในกัมพูชา พ.ศ. 2503
การลงประชามติเกี่ยวกับนโยบายในกัมพูชา พ.ศ. 2503 เป็นการลงประชามติในกัมพูชาเมื่อ 5 มิถุนายน พ.ศ. 2503 โดยผู้มีสิทธิ์ออกเสียงจะเลือกนโยบายหนึ่งจากสี่อย่างคือ นโยบายของพระ นโรดม สีหนุ, เซิง งอกทัญ คอมมิวนิสต์หรือเลือกว่าไม่แตกต่างกัน เสียงส่วนใหญ่ยอมรับนโยบายของพระนโรดม สีหนุ
รายพระนามคู่อภิเษกสมรสในพระมหากษัตริย์ลาว
การเลือกตั้งทั่วไปในกัมพูชา พ.ศ. 2515
การเลือกตั้งสมาชิกสมัชชาแห่งชาติเป็นการทั่วไปในกัมพูชา พ.ศ. 2515 เกิดขึ้นในเดือนกันยายน พ.ศ. 2515 ซึ่งเป็นการเลือกตั้งครั้งแรกหลังรัฐประหาร พ.ศ. 2513 การเลือกตั้งสมาชิกสมัชชาแห่งชาติเกิดขึ้นเมื่อ 3 กันยายนซึ่งมีผู้สมัครจาก พรรคสาธารณรัฐสังคมนิยม และ กรมประชาชน (แม้ว่ามีเพียง 10 คน) โดยมีพรรคการเมืองที่คว่ำบาตรการเลือกตั้งคือพรรคสาธารณรัฐ และ พรรคประชาธิปไตย พรรคสาธารณรัฐสังคมนิยมชนะการเลือกตั้ง การเลือกตั้งสมาชิกสภาสูงเกิดขึ้นเมื่อ 17 กันยายน พรรคสาธารณรัฐสังคมนิยมได้ไปทั้งหมด
เจ้าจันทร์ศุกร์ สุขธารา
เจ้าจันทร์ศุกร์ สุขธารา หรือ เจ้าจันสุก สุขทาลา (ເຈົ້າຈັນສຸກ ສຸກທາລາ) (ประสูติ พ.ศ. 2505) เป็นผู้อ้างสิทธิในตำแหน่งสมเด็จพระราชินีแห่งลาว พระองค์เป็นพระชายาในเจ้าสุริวงศ์ สว่าง พระราชนัดดาใน พระบาทสมเด็จพระเจ้ามหาชีวิตศรีสว่างวัฒนา เจ้ามหาชีวิตองค์สุดท้ายแห่งพระราชอาณาจักรลาว ทรงเป็นผู้อ้างสิทธิในพระราชบัลลังก์ลาว ปัจจุบันประทับในฐานะผู้ลี้ภัย ณ กรุงปารีส สาธารณรัฐฝรั่งเศส
เจ้าจันสุก สุขทาลา
เจ้าสุวรรณภูมา
เจ้าสุวรรณภูมา ( "สุวันนะพูมา"; 7 ตุลาคม 1901 — 10 มกราคม 1984) เป็นนายกรัฐมนตรีแห่งราชอาณาจักรลาวหลายสมัย 1951 - 1954, 1956 - 1958, 1960 และ 1962 - 1975 และเป็นนายกรัฐมนตรีคนสุดท้ายของราชอาณาจักรลาว
เจ้าสุวรรณภูมา ทรงเป็นโอรสของเจ้ามหาอุปราชบุญคง ทรงเป็นพระอนุชากับ เจ้าเพชรราช รัตนวงศา และพระเชษฐาต่างมารดากับ เจ้าสุภานุวงศ์ พระองค์ได้รับการศึกษาจากภาษาฝรั่งเศสที่ฮานอย และจบปริญญาสาขา สถาปัตยกรรม และ วิศวกรรม พระองค์กลับมาประทับที่ลาวในปี 1931 และแต่งงานกับ อลีน แคลร์ อัลลาร์ด ลูกครึ่งลาวฝรั่งเศส
ในปี 1951 เจ้าสุวรรณภูมา ได้ดำรงตำแหน่งนายกรัฐมนตรีสมัยแรก จากพรรคแนวชาติก้าวหน้า จากการชนะการเลือกตั้ง พระองค์เป็นนายกรัฐมนตรีจนถึง 1954 โดยที่กะต่าย โดนสะโสลิด ชนะการเลือกตั้ง และเป็นนายกรัฐมนตรีแทน
หลังการเลือกตั้งในเดือนธันวาคมปี 1955 เจ้าสุวรรณภูมาก็ได้ดำรงตำแหน่งนายกรัฐมนตรีอีกครั้ง แต่ในช่วงหลังเพื่อขบวนการคอมมิวนิสต์ลาวเติบโตขึ้น ทำให้รัฐบาลของพระองค์เริ่มระส่ำระส่าย แต่ด้วยนโยบายนิยมเป็นกลางของพระองค์ เจ้าสุวรรณภูมาจัดตั้งรัฐบาลประสมกับขบวนการคอมมิวนิสต์ลาว ที่มีเจ้าสุภานุวงศ์ และไกสอน พมวิหานเป็นผู้นำ
21 กุมภาพันธ์ 1973 รัฐบาลเจ้าสุวรรณภูมาลงนามร่วมกับแนวลาวรักชาติ หรือฝ่ายประเทดลาวคอมมิวนิสต์ ในสัญญาเวียงจันทน์ โดยมีการจัดตั้งรัฐบาลประสมชั่วคราว เจ้าสุวรรณภูมาเป็นนายกรัฐมนตรี และคณะมนตรีประสมการเมืองแห่งชาติ มีเจ้าสุภานุวงศ์เป็นประธาน
1 ธันวาคม 1975 ภายหลังที่ฝ่ายปะเทดลาวสามารถยึดอำนาจการปกครองในทั่วประเทศสำเร็จเรียบร้อยแล้ว ได้มีกองประชุมผู้แทนประชาชนทั่วประเทศ เจ้าสุวรรณภูมาประกาศยุบเลิกรัฐบาลประสมชั่วคราว และคณะมนตรีประสมการเมืองแห่งชาติ ในวันถัดมา วันที่ 2 ธันวาคม 1975 กองประชุมผู้แทนประชาชนทั่วประเทศมีมติลบล้างระบอบราชาธิปไตย​ และสถาปนาสาธารณรัฐประชาธิปไตยประชาชนลาวขึ้นแทน ทั้งนี้ ได้แต่งตั้งให้เจ้าสุวรรณภูมาเป็นที่ปรึกษารัฐบาลสาธารณรัฐประชาธิปไตยประชาชนลาว พระองค์อยู่ในตำแหน่งนี้จนสิ้นพระชนม์ในปี 1984
รายชื่อตัวละครในอินเดกซ์ คัมภีร์คาถาต้องห้าม และเรลกัน แฟ้มลับคดีวิทยาศาสตร์
รายชื่อตัวละครในอินเดกซ์ คัมภีร์คาถาต้องห้าม และเรลกัน แฟ้มลับคดีวิทยาศาสตร์ เป็นรายชื่อตัวละครจากเรื่อง อินเดกซ์ คัมภีร์คาถาต้องห้าม และ เรลกัน แฟ้มลับคดีวิทยาศาสตร์ ซึ่งสัมพันธ์กันและใช้ตัวละครหลักชุดเดียวกัน แต่แตกต่างกันที่เรื่องแรกเน้นเวทมนตร์คาถา เรื่องหลังเน้นวิทยาศาสตร์
เมืองแห่งการศึกษา.
โรงเรียนมัธยมปลายไม่ทราบชื่อ.
เป็นโรงเรียนมัธยมปลายที่ไม่ปรากฏชื่อ ที่โทมะและเพื่อน ๆ ของเขาเรียนอยู่
กลุ่ม Delta Force.
ประกอบด้วย คามิโจ โทมะ,สึจิมิคาโดะ โมโตฮารุ และอาโอกามิ ปิอัส
โรงเรียนนางะเทนโจวคิ.
เป็นโรงเรียนที่ แอคเซราเรเตอร์ เรียนอยู่ และเป็นโรงเรียนหนึ่งใน 5 โรงเรียนที่มีชื่อเสียงในเมืองแห่งการศึกษา และพยายามที่จะเป็นที่ 1 เป็นโรงเรียนคู่แข่งกับ โรงเรียนโทคิวะได และไม่จำกัดว่าผู้ที่เข้ามาเรียนจะต้องมีพลังพิเศษทุกคน
โรงเรียนมัธยมต้นโทคิวะได.
โรงเรียนมัธยมต้นโทคิวะได เป็นโรงเรียนที่มิซากะ มิโคโตะ กับ ชิราอิ คุโรโกะ เรียนอยู่ และเป็นโรงเรียนหนึ่งใน 5 ของโรงเรียนที่มีชื่อเสียงในเมืองแห่งการศึกษา เป็นโรงเรียนมัธยมต้นหญิงล้วนในเขตการศึกษาที่ 7 บรรยากาศโรงเรียนแบบลูกคุณหนู และผู้ที่เข้าเรียนจะต้องมีพลังพิเศษตั้งแต่ระดับ Level 3 ขึ้นไป และในโรงเรียนแห่งนี้มีผู้ที่มีพลังพิเศษระดับ Level 5 เรียนอยู่ที่นี่ถึง 2 คน
แต่ความสามารถเหล่านี้ไม่สามารถใช้ได้กับผู้ใช้พลังจิตที่มีสนามพลังกันได้และรวมถึงสัตว์หรือเครื่องจักรด้วย ตัวเธอนั้นได้ฉายาว่า 'ราชินีแห่งโทคิวะได'เธอมีนิสัยไม่ไว้ใจคนที่เธอไม่สามารถอ่านใจได้ (มิโคโตะ)และในอดีตเธอเป็นเพื่อนสนิทของ ดอลลี่ (ซิสเตอร์รุ่นทดลอง) รวมถึงเป็นแฟนเก่าของ คามิโจ โทมะ สมัยก่อนความจำเสื่อมอีกด้วย
เพื่อนสนิทของมิซากิ โทวะ แถมเคยตกหลุดรักโทมะก่อนมิซากิ เมื่อ 1 ปีก่อนโทมะพบอินเด็กซ์และมิซากะ มิโคโตะ
โรงเรียนสตรีคิริกาโอกะ.
โรงเรียนสตรีคิริกาโอกะ เป็นโรงเรียนหนึ่งใน 5 ของโรงเรียนที่มีชื่อเสียง เป็นโรงเรียนมัธยมปลายที่มีเอกลักษณ์เฉพาะตัว และไม่ถูกกับโรงเรียนอื่น โรงเรียนจะรับนักเรียนที่มีพลังพิเศษหายาก และมีเอกลักษณ์เท่านั้น
ผู้หญิงยาวสีม่วงและตาสีม่วง เป็นหัวหน้าองค์กรมืด และเป็นเพื่อนสนิทกับ ดอลลี่
ผู้ช่วยของคิฮาระ เก็นเอย์ เป็นผู้ใช้พลังจิต Level 4 ชื่อพลังคือ Liquid Shadow (ตุ๊กตาของเหลว) รูปแบบพลังคือสามารถสร้างร่างเทียมที่ทำมาจากน้ำแล้วเคลื่อนไหวตามคำสั่งของตนได้
โรงเรียนมัธยมต้นซาคุงาวะ.
โรงเรียนนี้ปรากฏในเรื่อง เรลกัน แฟ้มลับคดีวิทยาศาสตร์ ซึ่งมี 2 ตัวละครหลักศึกษาอยู่
โรงเรียนมัยธมต้น ชินชิคิมิ.
อยู่ในเขตการศึกษาที่ 20
โรงเรียนมัธยมต้นซัดโซ.
เป็นโรงเรียนในสังกัดบริษัทเกมส์
ศูนย์อาสุนาโระ.
สถานรับเลี้ยงเด็กกำพร้าและโรงเรียนอนุบาลในเมืองแห่งการศึกษา
สกิล เอาท์.
เป็นกลุ่ม Level 0 ติดอาวุธที่รวมตัวกันต่อสู้กับผู้ใช้พลังจิต
บิ๊ก สไปเดอร์(ยุบแล้ว).
เป็นสาขาย่อยของสกิลเอาท์ ที่ออกมาป่วนเมืองโดยใช้อุปกรณ์ที่เรียกว่าคาปาซิตี้ดาวส์โดยจะทำให้ผู้ใช้พลังจิตใช้พลังไม่ได้ กลุ่มบิ๊ก สไปเดอร์มีสมาชิกดังนี้
เหล่าผู้มีพลังพิเศษ Level 5 ของเมืองแห่งการศึกษา.
ในเมืองแห่งการศึกษา ผู้ใช้พลังจิต Level 5 จะเป็นผู้ที่แข็งแกร่งที่สุดในเมืองแห่งการศึกษา โดย Level 5 ปัจจุบันมีทั้งหมด 7 คน แต่ลำดับที่จะจัดเรียงต่อไปนี้ ไม่ได้จัดเรียงตามลำดับความแข็งแกร่ง แต่เป็นการจัดลำดับในแผนของอเลสเตอร์
เจ้าหน้าที่ และ ผู้บริหาร.
จัสเมนส์.
จัสเมนส์ประจำสาขาที่ 177 เป็นรุ่นพี่ของ คุโรโกะ และ อุยฮารุ เป็นผู้ใช้พลังจิต Level 3 ชื่อพลังคือ Clairvoyance(พลังมองทะลุสิ่งของ)
แอนติสกิล.
เป็นหนึ่งในสองผู้ปกครองของแอซซาลาเลเตอร์ ลาสออเดอร์และมิซากะ Worst
เป็นองค์กรสอบปากคำในแอนติสกิล
องค์กรใต้ดิน.
ITEM หรือ กลุ่มฮามาสึระ(ยุบและก่อตั้งใหม่แล้ว).
กลุ่มฮามาสึระ เป้าหมายของกลุ่ม คือ ปกป้องเพื่อนๆ
กลุ่มโชวคุโฮว มิซากิ.
กลุ่มทากาดะ โยโกะ(ยุบแล้ว).
เป็นองค์กรมืดของนักเรียน มัยธมปลาย ที่โจรปล้นอาวุธน้ำแรงดันสูง แต่ถูกแอคเซราเรเตอร์จัดการอย่างง่ายดาย
สกาเวนเจอร์.
เป็นองค์กรมืดที่ส่งมากำจัด พวก DA แต่ถูกแอคเซราเรเตอร์จัดการอย่างง่ายดาย
กลุ่มดัชชุน(ยุบแล้ว).
เป็นองค์กรมืดที่ผลิตอาวุธสงครามจากซากศพของผู้มีพลังจิต
Death Rock(ยุบแล้ว).
เป็นองค์กรมืดที่พยายามทำร้ายโชคุโฮ มิซากิ แต่ถูกคามิโจ โทมะและโชคุโฮ มิซากิ จัดการ เมื่อ 1 ปีก่อน โทมะ พบกับอินเด็กซ์และมิซากะ ครั้งแรก
กลุ่ม Mitori(ยุบแล้ว).
เป็นองค์กรที่พยายามลักพาตัว ซิสเตอร์ ในงานกีฬาของเมืองแห่งการศึกษา
L.S.S(ยุบแล้ว).
องค์กรที่ขโมยบิกินนิ่งไชลด์ (หญิง) มาและปลุกบิกินนิ่งไชลด์ (หญิง) เพื่อสร้างผู้มีพลังจิตเทียมโดยไม่ต้องพึ่งเมืองแห่งการศึกษา เพื่อผลกำไร
สมาพันธ์วิทยาศาสตร์(ยุบแล้ว).
เป็นองค์กรที่พยายามกู้ซาก Tree Diagram โดยมีอามาอิ อาโอ สนุนหลัง แต่ล้มเหลว เพราะ มิซากะ มิโคโตะ โทมะ ชิราอิ แอคเซราเรเตอร์ พวกซิสเตอร์ และ โยมิคาว่า ไอโฮ
ครอบครัวคิฮาระ.
ครอบครัวของนักวิทยาศาสตร์ สมาชิกในครอบครัวมักเป็นผู้ทำการทดลองสร้างผู้มีพลังจิต Level 6 ซึ่งสมาชิกในครอยครัวมีประมาณ 3000-4000 คน โดยส่วนใหญ่แล้วไม่ได้สืบสายเลือดเดียวกันมีสมาชิกดังนี้
ผู้หญิงที่ชิง World Rejector มาจาก คามิซาโตะ คาเดรุ
Hard Science (HS).
บริษัทผลิตเทคโนโลยีป้องกันประเทศ อันดับที่ 1 ของเมืองแห่งการศึกษา
องค์กรเวทมนตร์.
องค์กรในบริชติช.
โบสถ์เนสซาเซเรียส.
โบสถ์คาทอลิก อามาคุสะ.
เป็นโบสถ์ในสังกัดของโบสถ์เนสซาเซเรียสในปัจจุบัน
กองกำลังแอคเนเช่.
แอนนาเลตัส หรือ คริสต์จักรรัสเซีย.
เป็นคริสต์จักรรัสเซียที่ปกครองประเทศรัสเซียในปัจจุบัน
พันธมิตรรัฐอิสระเอลิซาลีน่า.
เป็นรัฐในรัสเซีย ที่ต่อต้านของการปกครองของรัสเซียในช่วงสงครามโลกครั้งที่ 3
กองทัพรัสเซีย.
เป็นกองทัพของประเทศรัสเซียที่เป็นหุ่นเชิดของคริสต์จักรรัสเซีย และเป็นกองทัพของประเทศคู่สงครามกับเมืองแห่งการศึกษาในสงครามโลกครั้ง 3
รอยรักหักเหลี่ยมตะวัน (ละครโทรทัศน์)
รายพระนามสมเด็จพระราชินีแห่งลาว
เรสเซิลเมเนีย VI
หลวงพ่อสงฆ์ จนฺทสโร
หลวงพ่อสงฆ์ จนฺทสโร ท่านมีนามเดิมว่า สง เกิดเมื่อวันที่ 30 เมษายน พ.ศ. 2432 ณ บ้านหนองหลวง จังหวัดชุมพร บิดาของท่านคือ นายแดง มารดาชื่อ นางนุ้ย มีอาชีพทำเกษตรกรรม ต่อมาเมื่ออายุ 18 ปี ท่านได้เข้าบรรพชาเป็นสามเณร ณ วัดสวี วัดใกล้บ้าน บวชได้ไม่นานท่านก็ลาสิกขาบทออกมาช่วยบิดามารดาทำนาเกษตรกรรมต่อไป จนกระทั่งในปีพ.ศ. 2452 ขณะที่ท่านมีอายุครบ 20 ปี ท่านได้เข้าอุปสมบทเป็นพระภิกษุ และได้รับความเมตตาจาก หลวงพ่อชื่น เป็นพระอุปัชฌาย์ได้ให้ฉายาว่า จนฺทสโร ภายหลังการอุปสมบท ท่านก็ได้ศึกษาหาความรู้เพิ่มเติมในเรื่องพระธรรมวินัย และได้รู้เกี่ยวกับเรื่องชีวิตเพศพรหมจรรย์ พอสำเร็จแล้ว ท่านก็ได้เริ่มศึกษาสนใจเรื่องการนั่งวิปัสนนากรรมฐาน หลวงพ่อท่านได้กราบลาพระอาจารย์เพื่อออกเดินทางธุดงค์ไปหาพระอาจารย์ที่เชี่ยวชาญทางด้านนี้ หลวงพ่อท่านก็ต้องพบเจอกับป่าไพร และในป่านี้ก็อันตรายมาก แต่ท่านก็มีความอดทน สุดท้ายท่านก็รอดพ้นอุปสรรคทั้งหมดได้ ต่อมาหลวงพ่อท่านได้พบเจอพระอาจารย์รอด วัดโต๊ะแซ หรือตอแซ ซึ่งเป็นพระอาจารย์ที่ทรงมีสมาบัติสูงรูปหนึ่ง ท่านได้ไปฝากตัวเป็นศิษย์กับท่าน และอยู่ปฏิบัติพระกรรมฐาน และสามารถเดินธุดงค์กรรมฐานได้อีกด้วย ด้วยความเพียรพยายาม ท่านก็เดินธุดงค์ไปยังถ้ำ ป่าช้า จงมีประสบการณ์ หลวงปู่ท่านมีประสบการณ์ในการถ่ายทอดความรู้ให้กับลูกศิษย์ลูกหาสายวัดเขาอ้อ หลวงพ่อท่านได้เห็นวัฎสงสาร และเบื่อชีวิตการที่ต้องอยู่ในป่าแบบนี้ ท่านจึงได้ปฏิบัติธรรมกรรมฐาน บำเพ็ญเพียร เดินจงกรม หรือทำสมาธิเพื่อทำให้จิตใจสงบลง เวลาท่านเดินจงกรม ท่านก็กำหนดสติที่มีอยู่ในการกำหนดว่าเรากำลังทำอะไรอยู่ เมื่อรู้ซึ้งในพระธรรมะแล้ว หลวงพ่อท่านก็นำธรรมะนั้นมาสอนขัดเกลาจิตใจตนเอง และพยายามที่จะหาทางดับทุกข์กิเลสในใจของมนุษย์ ท่านได้เริมทรมานกิเลสในใจของท่านเป็นเวลา 7 ปี ทำให้จิตใจท่านสะอาดบริสุทธิ์ แต่สภาพร่างกายของท่าน ทั้งสบง จีวร ฯลฯ ล้วนขาด หรือตัวท่านเหมือนฤๅษีชีไพร ต่อมาชาวบ้านเดินทางตามเสียงนกมาเจอท่าน และนิมนต์ท่านให้มาอยู่ ณ วัดร้างแห่งหนึ่ง ต่อมาท่านได้ออกจาริกจากป่า มายังวัดร้าง มาจำพรรษาพร้อมกับสร้างบูรณะปฏิสังขรณ์วัด จนเจริญรุ่งเรือง และได้รับการขนานนามว่า วัดเจ้าฟ้าศาลาลอย ในชีวิตของหลวงพ่อท่าน ก็ได้พบเจอเหตุการณ์ต่าง ๆ ซึ่งแสดงถึงความไม่แน่ไม่นอน และได้สอนให้คนทำแต่ความดี ละเว้นความชั่ว ท่านได้มาจำวัดเจ้าฟ้าศาลาลอยตั้งแต่ปี พ.ศ. 2462 ท่านได้ปฏิบัติกิจของสงฆ์อย่างเคร่งครัด และเป็นพระผู้ปฏิบัติดี ปฏิบัติชอบ และมักจะมีชาวบ้าน ญาติโยมมาขอพร หรือขอความช่วยเหลือจากท่าน ต่อมาสังขารก็ไม่เที่ยง ในวันที่ 2 สิงหาคม พ.ศ. 2526 ท่านได้มีสายน้ำเกลือติดอยู่ที่แขนท่าน และท่านก็นอนสลบไปพักหนึ่ง ต่อมาลูกศิษย์ได้เห็นท่านนิ่งไป จึงขึ้นมาดูอาการ ปรากฏว่า ท่านได้ถึงแก่มรณภาพแล้วด้วยอาการสงบ รวมสิริอายุได้ 94 ปี 74 พรรษา รวมระยะเวลาในการดำรงตำแหน่งเจ้าอาวาสนานถึง 64 ปี มีกำหนดพิธีบำเพ็ญกุศลศพในระหว่างวันที่ 2 - 16 สิงหาคม พ.ศ. 2526 ปิดศพวันที่ 15 สิงหาคม พ.ศ. 2526
เจ้าชายวิลเลม-อเล็กซานเดอร์ เจ้าชายแห่งออเรนจ์
ตราแผ่นดินของสโลวีเนีย
ตราแผ่นดินของสโลวีเนีย เริ่มใช้ พ.ศ. 2534 เป็นรูปโล่ ภายในประกอบด้วยภูเขาตริกลาวสีขาว ด้านบนภูเขามีดาวหกแฉกสีเหลืองสามดวง ด้านล่างภูเขามีรูปคลื่นสีขาว พื้นหลังสีน้ำเงินขอบสีแดง
ตราแผ่นดินของมอลโดวา
ตราแผ่นดินของมอลโดวา เริ่มใช้วันที่ 13 กรกฎาคม พ.ศ. 2533 มีส่วนประกอบคือ
รายพระนามคู่อภิเษกสมรสในพระมหากษัตริย์แห่งเดนมาร์ก
การเลือกตั้งสมาชิกวุฒิสภาไทยเป็นการทั่วไป พ.ศ. 2551
การเลือกตั้งสมาชิกวุฒิสภาไทยเป็นการทั่วไป พ.ศ. 2551 เป็นการเลือกตั้งสมาชิกวุฒิสภาตามรัฐธรรมนูญแห่งราชอาณาจักรไทย พุทธศักราช 2550 ที่กำหนดให้สมาชิกวุฒิสภา หรือ ส.ว. ประกอบด้วยสมาชิกจากการเลือกตั้งจังหวัดละ 1 คน และจากการสรรหาอีกจำนวนหนึ่ง (73 คน) รวมกันแล้วมีจำนวนทั้งสิ้น 150 คน
มีพระราชกฤษฎีกาให้มีการเลือกตั้งสมาชิกวุฒิสภา ในวันที่ 2 มีนาคม พ.ศ. 2551
ปัตตาเวีย (พืช)
ปัตตาเวีย  เป็นพืชในวงศ์ Euphorbiaceae เป็นไม้พุ่ม ทรงพุ่มค่อนข้างสูงโปร่ง เปลือกสีเปลือกต้นสีน้ำตาลเทา กิ่งอ่อนสีน้ำตาลแดง มีจุดหายใจสีน้ำตาลประทั่วไปที่ลำต้นและกิ่ง แตกกิ่งก้านมากและมักโค้งลงสู่พื้นดิน การเกาะติดของใบบนกิ่งแบบเวียน ก้านใบยาว ใบเดี่ยวทรงรีถึงรีแกมไข่กลับ ปลายใบแหลมเรียวยาวคล้ายหาง โคนใบมน ขอบใบเรียบ ผิวใบด้านบนสีเขียวเข้ม ผิวใบด้านล่างสีเขียวอมแดง ปลายใบโค้งมนมีติ่งหาง โคนใบสอบเรียวมีหนามอ่อนเกาะติดอยู่ประมาณ 4-6 อัน ดอกสีแดง ชมพู ชมพูม่วง ออกเป็นช่อแบบช่อกระจุกตามซอกใบที่ปลายกิ่ง โคนกลีบดอกเชื่อมติดกัน ปลายแยกเป็น 5 แฉก ดอกออกเป็นช่อที่บริเวณปลายกิ่ง ก้านช่อยาว ดอกทยอยบาน ผลรูปไข่ มีสามพู เมื่อสุกสีแดงสด เมื่อแก่แห้งแล้วแตกดีดเมล็ดออกจากผล เมล็ดขนาดเล็กสีน้ำตาล
ปัตตาเวียเป็นพืชมีพิษ ยางเมื่อถูกผิวหนังทำให้บวมแดง เป็นแผลพุพอง เข้าตาทำให้ตาบอด ผลถ้ารับประทานเข้าไปทำให้อาเจียน ถ่ายเป็นเลือด นิยมใช้เป็นไม้ประดับในพื้นที่ได้รับแสงแดดตลอดทั้งวัน หรือได้รับแสงเต็มที่ไม่น้อยกว่า 6 ชั่วโมงต่อวัน ขยายพันธุ์ด้วยการปักชำกิ่ง ตอนกิ่ง และการเพาะเมล็ด
ตราแผ่นดินของเดนมาร์ก
ตราแผ่นดินของเดนมาร์ก.
ตราแผ่นดินของเดนมาร์ก เริ่มใช้เมื่อพ.ศ. 1733 บังคับใช้เมื่อ พ.ศ. 2362 มีส่วนประกอบคือ
สโมสรกีฬาฟิลิปส์  หรือเรียกแบบย่อว่า เปเอสเฟ  และรู้จักกันในระดับนานาชาติในชื่อ เปเอสเฟ ไอนด์โฮเฟิน  เป็นสโมสรฟุตบอลมืออาชีพจากเมืองไอนด์โฮเฟิน ประเทศเนเธอร์แลนด์ ปัจจุบันเล่นอยู่ในลีกเอเรอดีวีซี ลีกฟุตบอลสูงสุดของเนเธอร์แลนด์
ปัจจุบันใช้สนามฟีลิปส์สตาดีโยน เป็นสนามเหย้า มีความจุทั้งหมด 35,000 ที่นั่ง
สโมสรเคยคว้าแชมป์เอเรอดีวีซี ได้ 24 สมัย, ดัตช์คัพ 9 สมัย, ยูฟ่าแชมเปียนส์ลีก 1 สมัย, ยูฟ่ายูโรปาลีก 1 สมัย
อดีตมีนักฟุตบอลชาวไทยร่วมทำหน้าที่กับสโมสรแห่งนี้ด้วยคือ จอฟฟรี่ย์ พรหมมายนต์
พิสุทธิ์ นิมมานเหมินท์
นายพิสุทธิ์ นิมมานเหมินท์ เป็นอดีตผู้ว่าการธนาคารแห่งประเทศไทย ในระหว่างปี พ.ศ. 2514 ถึงปี พ.ศ. 2518
นายพิสุทธิ์ เป็นบุตรของนายกี และ นางกิมฮ้อ นิมมานเหมินท์ เกิดเมื่อวันที่ 23 พฤษภาคม พ.ศ. 2458 ที่ตำบลช้างม่อย อำเภอเมือง จังหวัดเชียงใหม่ มีพี่น้องร่วมบิดามารดา 6 คนโดยหนึ่งในนั้นคือนายไกรศรี นิมมานเหมินท์ ผู้ซึ่งเป็นบิดาของนายธารินทร์ นิมมานเหมินท์
นายพิสุทธิ์ นิมมานเหมินท์ สมรสกับหม่อมราชวงศ์พันธุ์ชมพูนุท ทองแถม เมื่อ พ.ศ. 2486 มีบุตรธิดา 3 คน คือ
พิสุทธิ์ นิมมานเหมินท์ ถึงแก่อนิจกรรมเมื่อวันที่ 24 มิถุนายน พ.ศ. 2528
นายพิสุทธิ์ เริ่มรับราชการในสังกัดกระทรวงการคลัง ต่อมาได้มีการจัดตั้งสำนักงานธนาคารชาติไทยขึ้น ในปี พ.ศ. 2483 จึงได้โอนย้ายมารับตำแหน่งหัวหน้ากองเงินกู้ และได้รับแต่งตั้งเป็นผู้ว่าการธนาคารแห่งประเทศไทย ในระหว่างปี พ.ศ. 2514 ถึงปี พ.ศ. 2518
สรัลธร คล้ายอุดม ชื่อเล่น มีน (เกิด 12 มีนาคม พ.ศ. 2535) เป็นนักแสดงและนางแบบชาวไทย มีผลงานมิวสิควีดีโอมากมายที่เธอได้ร่วมเล่นของสังกัด แกรมมี่
สรัลธร คล้ายอุดม มีชื่อเดิมว่า อภิษฐา คล้ายอุดม มีชื่อเล่นว่า มีน เกิดเมื่อวันที่ 12 มีนาคม พ.ศ. 2535 จบการศึกษาระดับมัธยมที่โรงเรียนสวนกุหลาบวิทยาลัยนนทบุรี และอุดมศึกษา มหาวิทยาลัยเกษตรศาสตร์ คณะบริหารธุรกิจ สาขาการตลาด
ก้าวแรกในเส้นทางบันเทิงนั้น สรัลธรบอกว่าเธอก็เหมือนหญิงสาววัยรุ่นทั่วไป ที่เริ่มต้นเข้าวงการด้วยการถ่ายแบบนิตยสารวัยรุ่น ต่อจากนั้นก็มีผลงานถ่ายมิวสิควิดีโอมากมาย อาทิ เพลง Together ของ บอย Peacemaker, เพลง เสียงที่เปลี่ยน ของ เบล นันทิตา และเพลง หนึ่งคำถามสองคำตอบ ของ ชิน ชินวุฒ ซึ่งแต่ละเพลงนั้นค่อนข้างดังพอสมควร เธอจึงกลายเป็นที่จดจำของแฟน ๆ ได้บ้าง
หลังจากนั้นเธอก็มีโอกาสได้เล่นภาพยนตร์เรื่อง รักจัดหนัก ซึ่งในเรื่องนี้เธอได้เล่นเพียงตัวประกอบเท่านั้น บทบาทไม่เด่นสักเท่าไรนัก แต่เธอก็ได้ประสบการณ์หลาย ๆ อย่างจากภาพยนตร์เรื่องนี้ นอกจากนี้ยังมีผลงานภาพยนตร์เรื่อง Yes or No 2 รักไม่รัก อย่ากั๊กเลย อีกด้วย
สมเด็จพระราชาธิบดีวิลเลม-อเล็กซานเดอร์
สมเด็จพระราชาธิบดีวิลเลม-อเล็กซานเดอร์สมเด็จพระราชาธิบดีวิลเลม-อเล็กซานเดอร์ แห่งเนเธอร
พีเอสวี ไอนด์โฮเฟ่น
เฮกซอล
เฮกซอล  เป็นชื่อสำหรับเกลือต่าง ๆ ของสารประกอบโคออร์ดิเนชันที่มีความสำคัญทางประวัติศาสตร์ เกลือเป็นครั้งแรกที่ไม่สังเคราะห์คาร์บอนที่มีส่วนผสมของสารไครัล ซอลท์ซัลเฟตมีสูตร {[Co(NH3)4(OH)2]3Co}(SO4)3
Hexol
สมเด็จพระราชินีมักซิมาแห่งเนเธอร์แลนด์
สมเด็จพระราชินีมักซิมาแห่งเนเธอร์แลนด์ (; พระนามเดิม: มักซิมา ซอร์เรกิเอตา; พระราชสมภพ 17 พฤษภาคม พ.ศ. 2514) เป็นสมเด็จพระบรมราชินีใน สมเด็จพระราชาธิบดีวิลเลิม-อเล็กซานเดอร์แห่งเนเธอร์แลนด์ และเป็นสมเด็จพระราชินีพระองค์ปัจจุบันแห่ง ราชอาณาจักรเนเธอร์แลนด์
สมเด็จพระราชินีมักซิมาเสด็จพระราชสมภพเมื่อวันที่ 17 พฤษภาคม พ.ศ. 2514 ที่กรุงบัวโนสไอเรส ประเทศอาร์เจนตินา ทรงเป็นธิดาในฆอร์เฆ ซอร์เรกิเอตา รมว.เกษตรในสมัยเผด็จการทหารของฮอร์เก้ วิเดลา กับมาริอา เดล การ์เมน เซร์รูติ การ์ริการ์ต ภรรยาคนที่สอง พระองค์ทรงมีพี่ชายสองคน พี่สาวและน้องสาวต่างมารดาสามคน
มักซิมา ซอร์เรกิเอตา ได้เข้าอภิเษกสมรสกับเจ้าชายวิลเลิม-อเล็กซานเดอร์ เจ้าชายแห่งออเรนจ์ เมื่อวันที่ 2 กุมภาพันธ์ พ.ศ. 2545
หลังการอภิเษกสมรส เธอ ได้รับพระอิสริยยศ เจ้าหญิงแห่งออเรนจ์ ซึ่งพระอิสริยยศดังกล่าว เทียบเท่ากับ มกุฎราชกุมารี มีพระราชธิดาร่วมกัน 3 พระองค์คือ
สมเด็จพระราชินีแห่งเนเธอร์แลนด์.
เมื่อวันที่ 30 เมษายน พ.ศ. 2556 สมเด็จพระราชินีนาถเบียทริกซ์แห่งเนเธอร์แลนด์ ทรงประกาศว่า พระองค์จะสละราชสมบัติให้พระราชโอรสพระองค์โต นั้นคือ เจ้าชายวิลเลิม-อเล็กซานเดอร์ เจ้าชายแห่งออเรนจ์ เสด็จขึ้นครองราชย์ ทำให้พระองค์กลายเป็นสมเด็จพระราชาธิบดีพระองค์แรกในรอบ 120 ปี หลังการเสด็จขึ้นครองราชย์ของพระราชสวามี พระองค์จึงดำรงพระอิสริยยศ สมเด็จพระราชินีแห่งเนเธอร์แลนด์ ซึ่งพระองค์กลายเป็นสมเด็จพระราชินี(พระอัครมเหสี)พระองค์แรกในรอบ 120 ปี เช่นเดียวกัน
เพนตาเอมีน(ไดไนโตรเจน)รูทีเนียม(II) คลอไรด์
เพนตาเอมีน(ไดไนโตรเจน)รูทีเนียม(II) คลอไรด์  เป็นสารประกอบอนินทรีย์ที่มีสูตร [Ru(NH3)5(N2)]Cl2 เป็นของแข็งสีขาวโดยประมาณ แต่เป็นสารละลายที่มีสีเหลือง สารเชิงซ้อนประจุบวกมีความสำคัญเก่าแก่เป็นสารประกอบแรกที่มี N2 ผูกพันไปยังใจกลางโลหะ [Ru(NH3)5(N2)2+ ปรากฏโครงสร้างแปดด้านที่มีสัดส่วน C4v
Pentaamine(dinitrogen)ruthenium(II) chloride
ทอมัส โวลซีย์
ทอมัส โวลซีย์  (มีนาคม ค.ศ. 1473 - 29 พฤศจิกายน ค.ศ. 1530) เป็นนักการเมืองชาวอังกฤษและพระคาร์ดินัลแห่งคริสตจักรโรมันคาทอลิก เมื่อเจ้าชายเฮนรีขึ้นครองราชย์เป็นพระมหากษัตริย์อังกฤษในปี ค.ศ. 1509 วอลเซย์ก็ได้เป็นอนุศาสนาจารย์ส่วนพระองค์
ในคริสตจักรแห่งอังกฤษ เขาได้ดำรงตำแหน่งอาร์ชบิชอปแห่งยอร์ก ซึ่งเป็นตำแหน่งสำคัญที่สุดเป็นอันดับสองในคริสตจักรแห่งอังกฤษ และจากนั้นได้สมณศักดิ์เป็นพระคาร์ดินัลในปี ค.ศ. 1515 ทำให้เขามีบทบาทสำคัญมากขึ้น สูงกว่าแม้แต่อาร์ชบิชอปแห่งแคนเทอร์เบอรี
ทอมัส วอลเซย์
คาร์มิน
คาร์มิน  เป็นศิลปินดูโอป็อปชาวอเมริกัน โดยมีสมาชิกคือ เอมี เฮย์เดอมัน  เกิดเมื่อวันที่ 29 เมษายน พ.ศ. 2529 และ นิก หลุยส์ นูนาน  เกิดเมื่อวันที่ 27 เมษายน พ.ศ. 2529 โดยเพลง "โบรเกนเฮิร์ต" ของพวกเขาติดอันดับ 1 ใน 20 ของสหรัฐอเมริกา และ 1 ใน 10 ของประเทศออสเตรเลีย, ประเทศนิวซีแลนด์ และสหราชอาณาจักร รวมไปถึงเพล "เฮลโล" ที่เป็นอันดับ 1 ของบิลบอร์ดแดนซ์ ในสหรัฐอเมริกา
มายฟาเธอส์ดรากอน
มังกรของพ่อ  เป็นบันเทิงคดีเด็กโดยรูธ สไตลส์ แกนเน็ตต์ ผู้วาดภาพปกและภาพขาวดำประกอบในเล่มคือ รูธ คริสมัน แกนเน็ตต์ บทประพันธ์นี้มีเนื้อเรื่องเกี่ยวกับเด็กคนหนึ่งที่หนีไปยังเกาะดงดิบเพื่อช่วยลูกมังกรตัวหนึ่ง และได้รับรางวัล Newbery Honor Book และ ALA Notable Book "มังกรของพ่อ" เป็นหนังสือเล่มแรกของไตรภาค ภาคต่ออีก 2 เล่ม ได้แก่ "เอลเมอร์แอนด์เดอะดรากอน" ("Elmer and the Dragon") และ "เดอะดรากอนส์ออฟบลูแลนด์" ("The Dragons of Blueland") ได้รับการสร้างเป็นภาพยนตร์อะนิเมะในญี่ปุ่น ชื่อ "เอะรุมา โนะ โบเก็ง มาย ฟาซาซุ โดะระกง" (Erumā no Bōken Mai Fāzāsu Doragon; "Elmer's Adventures: My Father's Dragon")
รางวัล การเสนอชื่อ และการตอบรับ.
"มังกรของพ่อ" ได้รับการยอมรับในด้านคุณค่าเชิงวรรณกรรมจากหลายสถาบัน โดยได้รับรางวัล Newbery Honor Book ในการประกาศรางวัลวรรณกรรม Newbery Medal ในปี 1948 อีกทั้งยังได้รับการเสนอชื่อเพื่อรับรางวัล Ambassador Book Award ในปี 1948 ด้วย ต่อมาก็ได้รับรางวัล Notable Book ซึ่งจัดมอบโดย American Library Association(ALA) ในปี 1949
มังกรของพ่อ
เรสเซิลเมเนีย ครั้งที่ 6
เรสเซิลเมเนีย ครั้งที่ 6  จัดวันที่ 1 เมษายน 1990 ในแคนาดา ที่ โตรอนโต ออนตาริโอ สนามที่จัด สกายโดม มีคนดูทั้งหมด 67,678 คน
ถัง ยวี่เจ๋อ
กองทุนสำรองเลี้ยงชีพ (provident fund) คือกองทุนที่ลูกจ้างและนายจ้างร่วมกันจัดตั้งขึ้นด้วยความสมัครใจเพื่อให้ลูกจ้างได้มีเงินออมไว้ใช้ยามเกษียณ เงินที่ลูกจ้างจ่ายเรียกว่า "เงินสะสม" ส่วนเงินที่นายจ้างจ่ายเรียกว่า "เงินสมทบ" โดยนายจ้างจะจ่ายสมทบในจำนวนเท่ากันหรือมากกว่าที่ลูกจ้างจ่ายสะสมเสมอ
วัตถุประสงค์ของการจัดตั้ง.